**Kontrolstof til køreprøven – kategori B/E (Stor trailer til bil)**

Til din køreprøve skal du kunne kontrollere følgende:

**Lys:** kontrolleres straks efter sammenkobling af traileren. Alt lys skal virke (2 x positionslys, 2 x baglys, 2 x nummerpladelys, 2 x bremselys, 2 x blinklys), ved bremselys beder du sagkyndig(politimand) om at træde på bremsen, du kontrollerer lyset. Lygtepar skal have samme farve og lysstyrke.

**Koblingsdele (krog og skål):** kontrolleres ved at løfte bilens bagende kraftigt med næsehjul/støttehjulet mens trailer og bil er sammenkoblet. Dernæst rusk kraftigt vandret på trækstangen/træktrianglen og derved vurder slør i delene.

**Presenning og fjælsider:** kontrolleres ved at tage fat i alle gummistropperne og sidefjælene og sikre at de holdes sikkert på plads. Se om gummistropperne er mørnet og om siderne er låste.

**Lasten:** kontrolleres ved at åbne presenningen og se lasten (dunke – 75 stk.) ikke flytter sig, den står i spænd med hinanden og kan dermed ikke falde af eller forskubbe sig. Vægten er 700kg for lasten og tyngdepunktet (den samlede vægt) er placeret således, der er et korrekt kugletryk på bilen.

**Påskrifter (vægttavler):** kontrolleres ved at læse påskrifterne, der skal være 1 synlig på hver side af traileren. T= tilladt totalvægt (hvor meget traileren må veje med fuldt læs i kg), L= lasteevne(hvor meget last traileren må laste i kg).

**Chassisrammen:** kontrolleres ved at se om chassisrammen er væsentlig rusten, skæv, revnet samt ingen bolte og nitter, der sammenholder trailerens dele, mangler eller er løse.

**Fælgene:** kontrolleres ved at se de ikke er væsentligt rustne, skæve eller revnet - kontroller alle 4!

**Hjullejer:** kontrolleres ved at ruske i hjulene, se der ikke er slør – kontroller alle 4!

**Dæk:** Kontrolleres ved at der er minimum 1,6mm i hovedmønstret, se slidindikator i dækket – du har det også på din bil markeret med enten TWI eller med dette symbol:

Dækket skal være ens slidt på hele trædefladen, have et korrekt dæktryk – vurder dækformen ved asfalten. Dækket må ikke være kæret/mørnet, ingen skarpe genstande i dækket f. eks. søm, skruer o. lign. – kontroller alle 4!

**Bremsestang og bremsevirer:** kontrolleres ved at se om bremsestangen sidder ordentligt fat under trækket, rusk let og vurder fastgøringsdelene. Bremsestangen og bremsevirerne skal være hængt ordentlig op under traileren og må ikke have skader.

**Sikkerhedsviren:** kontrolleres ved at se om der ikke er skader på viren samt krog, skal være ordentligt fastgjort på trailer og bil og monteret korrekt (ej løkken om bilens træk).

**Parkeringsbremsen:** kontrolleres ved at spænde parkeringsbremsen, den skal kunne holdes i fastspændt stilling og være let at aktiverer/trække.

**Bremsernes virksomhed:** kontrolleres ved at aktivere parkeringsbremsen og forsøge at slæbe traileren med bilen. Man skal kunne mærke ”væsentligt modstand” – traileren er næsten umulig at slæbe.

**Stødstangen:** kontrolleres (ved prøven) ved at køre 3-5m frem, bremse hårdt, træk bilens p-bremse, stige ud af bilen, mærke med tommefingrene ned i gummimanchetten på traileren, at de faste dele ikke at klemt sammen.

**Sammenkoblingens lovlighed (må bilen køre med traileren):** kontrolleres ved at se begge registreringsattester på bil og trailer. Registreringsattesterne skal altid medbringes, i DK som original eller kopi, i udlandet som originalt.

Se, hvor meget bilen må trække (trailer med bremser) – det er 1800kg.

Se, at bilen er godkendt til synsfri sammenkobling.

Se, at traileren er godkendt til synsfri sammenkobling.

Se, hvor meget trailerens egenvægt(tom vægt) er – det er 550kg.

Se. hvor meget trailerens tilladte totalvægt er - det er 3000kg.

Udregn faktisk totalvægt på traileren egenvægt + last = 550kg+700kg = 1250kg.

**Konkluder at trailerens faktiske totalvægt (1250kg) ikke er for meget til bilen (1800kg) eller til trailerens tilladte totalvægt (3000kg).**